Elsőként 2015. november 13-án a Nemzetközi Atlétikai Szövetség döntött az orosz sportolók kizárásáról a versenyeikről, így többek között a 2016-os fedett pályás atlétikai világbajnokságon sem szerepelhetett orosz atléta. A Nemzetközi Súlyemelő-szövetség az olimpia megnyitóünnepsége előtt egy héttel, 2016. július 29-én rendezett elnökségi ülésén határozott róla, hogy az orosz súlyemelők sem vehetnek részt az olimpián.